rejauldu/bengali-wikipedia huggingface dataset:
আশয় মিশ্র, হলেন একজন ভারতীয় টেলিভিশন অভিনেতা, যিনি শুভ লাভ - আপকে ঘর মে এবং এখন অগ্নিসাক্ষী…এক সমঝোতা- এ সাত্ত্বিক ভোঁসলে হিসেবে বৈভব তোশনিওয়াল নামে বেশি পরিচিত।   আরো দেখুন    ভারতীয় অভিনেতাদের তালিকা  ভারতীয় টেলিভিশন অভিনেতাদের তালিকা   তথ্যসূত্র    বহিঃসংযোগ      বিষয়শ্রেণী:১৯৯৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ছত্তিশগড়ের ব্যক্তি বিষয়শ্রেণী:হিন্দি টেলিভিশনের অভিনেতা বিষয়শ্রেণী:ভারতীয় টেলিভিশন অভিনেতা বিষয়শ্রেণী:২১শ শতাব্দীর ভারতীয় অভিনেতা বিষয়শ্রেণী:ভারতীয় ধারাবাহিক নাটকের অভিনেতা বিষয়শ্রেণী:ছত্তিশগড়ের অভিনেতা
শোলাঙ্কি রায় একজন ভারতীয় অভিনেত্রী, যিনি ভারতীয় টেলিভিশন এবং ওয়েব ধারাবাহিকে অভিনয় করেন।   কর্মজীবন  শোলাঙ্কি রায় ইটিভি বাংলার (কালারস বাংলা) ধারাবাহিক কথা দিলাম (২০১৪)-এ মুখ্য চরিত্রে অভিনয় করে টেলিভিশনে অভিষেক করেন। এছাড়াও তিনি স্টার জলসার জনপ্রিয় ধারাবাহিক ইচ্ছে নদী (২০১৫)-এ বিক্রম চ্যাটার্জির বিপরীতে মেঘলা চরিত্রে অভিনয় করেছিলেন, যা দর্শকদের কাছে ব্যাপক সাড়া জাগিয়েছিল। তিনি জি বাংলার ধারাবাহিক সাত ভাই চম্পা এবং স্টার জলসা ধারাবাহিক ফাগুন বউ-এও অভিনয় করেছিলেন।  এছাড়াও তিনি ধানবাদ ব্লুজ, পাপ এবং মন্টু পাইলটের মতো বাংলা ওয়েব ধারাবাহিকে অভিনয় করেছেন।   প্রারম্ভিক জীবন  শোলাঙ্কি রায়ের জন্ম ও বেড়ে ওঠা ভারতের কলকাতায়। তিনি বিধাননগর মিউনিসিপ্যাল স্কুলে পড়াশোনা করেন এবং কলকাতার বিধাননগর কলেজ থেকে রাষ্ট্রবিজ্ঞানে স্নাতক হন। পরে তিনি যাদবপুর বিশ্ববিদ্যালয় থেকে আন্তর্জাতিক সম্পর্ক বিষয়ে স্নাতকোত্তর করেন। তিনি ২০১৮ সালে নিউজিল্যান্ড-ভিত্তিক ব্যাঙ্কার শাক্য বোসের সঙ্গে বিবাহবন্ধনে আবদ্ধ হন।   টেলিভিশন   বছর শিরোনাম ভূমিকা চ্যানেল নির্মাতা মন্তব্য ২০১৪ কথা দিলাম সুধা ইটিভি বাংলা (কালার্স বাংলা) কলোসিয়াম  ২০১৫ - ২০১৭ ইচ্ছে নদী মেঘলা সেন স্টার জলসা ম্যাজিক মোমেন্টস মোশন পিকচার্স  ২০১৭ সাত ভাই চম্পা রানী পদ্মাবতী জি বাংলা সুরিন্দর ফিল্মস  ২০১৮ জামাই রাজা তানিয়া সেন জি বাংলা সুরিন্দর ফিল্মস পর্বভিত্তিক চরিত্র ২০১৮ ফাগুন বউ ডা: মৃণালিনী সেনগুপ্ত স্টার জলসা ম্যাজিক মোমেন্টস মোশন পিকচার্স ক্ষণিক চরিত্রাভিনয় ২০২০ - ২০২১ প্রথমা কাদম্বিনী ডা: কাদম্বিনী গঙ্গোপাধ্যায় ওরফে বিনি স্টার জলসা শ্রী ভেঙ্কটেশ ফিল্মস  ২০২১ গাঁটছড়া খরি ভট্টাচার্য স্টার জলসা অ্যাক্রোপলিস এন্টারটেইনমেন্ট    চলচ্চিত্রের তালিকা    চলচ্চিত্র  বছরশিরোনামচরিত্রপরিচালকমন্তব্য ২০২৩শহরের উষ্ণতম দিনেঅরিত্র সেন২০২২বাবা বেবি ওঅরিত্র মুখোপাধ্যায়   ওয়েব ধারাবাহিক   বছর ধারাবাহিক চরিত্র প্ল্যাটফর্ম ২০১৮ ধানবাদ ব্লুজ রিদ্ধিমা হইচই ২০১৯ পাপ মিনু হইচই ২০১৯ মন্টু পাইলট ভ্রমর হইচই   তথ্যসূত্র    বহিঃসংযোগ     বিষয়শ্রেণী:১৯৯৪-এ জন্ম বিষয়শ্রেণী:জীবিত ব্যক্তি বিষয়শ্রেণী:বাঙালি ব্যক্তি বিষয়শ্রেণী:ভারতীয় টেলিভিশন অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী
ডান|থাম্ব|280x280পিক্সেল| কাসুতি  এমব্রয়ডারি ব্লাউজের ওপর কাজ।  চিত্র ১৮৫৫-১৮৭৯।  কাসুতি ( ) হল ভারতের কর্ণাটক রাজ্যে ব্যবহৃত ঐতিহ্যপূর্ণ এক লৌকিক সূচিকর্মের ধরন। খুবই জটিল কাসুতির এই কাজ, কেননা, কখোনো কখোনো  হাত দিয়ে ৫,০০০ পর্যন্ত সেলাই  দেওয়া হয় এবং ঐতিহ্যপূর্ণভাবে ইলকাল শাড়ি, ব্লাউজ এবং আচকান অথবা কুর্তা ইত্যাদি পোশাকের ওপর এই কাজ করা হয়।  কর্ণাটক হ্যান্ডিক্রাফটস ডেভেলপমেন্ট কর্পোরেশন (কেএইচডিসি) কাসুতি   সূচিকর্মের জন্য একটা ভৌগোলিক ইঙ্গিত (জিআই) সুরক্ষিত করে যেটা কাসুতিকে কেএইচডিসিতে বৌদ্ধিক সম্পত্তির অধিকার দিয়ে থাকে।History of Kasuti is mentioned by    ইতিহাস   কাসুতির ইতিহাস পুরোনো সেই চালুক্য আমল থেকে।  'কাসুতি' নামটা এসেছে 'কাই' (অর্থ - হাত) এবং 'সুতি' (অর্থ - সুতো) এই শব্দবন্ধ থেকে, সুতো ও হাতের ব্যবহার দিয়ে যে কর্মকুশলতার ইঙ্গিত করা হয়।কাসুতির উৎস   এই সম্পর্কে বলা যায় যে, সতের শতকে মহীশূর রাজ্যে নারী সভাসদগণ নাকি ৬৪ রকম শিল্পে পারদর্শী ছিলেন, কাসুতি ছিল সেগুলোর মধ্যে অন্যতম।  কাসুতি সূচিশিল্পের মধ্যে  কর্ণাটক রাজ্যের রঙ্গোলি লোকসূচিশিল্পের বৈশিষ্ট্যসমূহ লক্ষ্য করা যায়; আয়নাযুক্ত সূচিশিল্পের কাজ ও সোনা এবং রূপোর সুতোযুক্ত সূচিশিল্পের কাজ প্রধানত বিবাহের মতো বিশেষ অনুষ্ঠানে ব্যবহৃত হয়ে থাকে। কর্ণাটকে শাড়িতে কাসুতি সহ সূচিকাজ বিবাহের সাজসজ্জার অংশ হিসেবে ভাবা হয়, যাতে কালো সিল্কের একটা শাড়িতে কাসুতি সূচিশিল্প করলে তাকে বলা হয় প্রধান গুরুত্বের 'চন্দ্রকলি শাড়ি'।   কাসুতি শিল্পকর্ম   thumb|কাসুতি সূচিশিল্পের মূল ভাব  কাসুতির কাজে কিছু জটিল সূচিশিল্প সংশ্লিষ্ট আছে; যেমন, গোপুরম, রথ, পালকি, প্রদীপ এবং শঙ্খ।  স্থানীয়ভাবে প্রাপ্ত জিনিসপত্র কাসুতির জন্যে ব্যবহৃত হয়।  সূচিশিল্পে যে নকশায় কাজ করা হবে প্রথমে সেটা কাঠকয়লা অথবা পেন্সিল দিয়ে দাগ দিয়ে দেওয়া হয় এবং তারপর সূচ ও সুতো বাছাই করা হয়। এই কাজটা খুবই শ্রমসাধ্য এবং কাপড়ের ওপর প্রত্যেকটা সুতোকে গুনতি করতে হয়। নকশাগুলো কোনো গিঁট ছাড়াই সেলাই করা হয় যাতে নিশ্চিত করা যায় যে, কাপড়টা উভয় দিক থেকে একই রকম দেখতে হবে।কাসুতি কাজের একটা বিশদ বিবরণ হল:  বিভিন্ন রকমের সেলাই দেওয়া হয় ইচ্ছামতো নকশা পাওয়ার জন্যে।  এর মধ্যে কয়েকটা হল 'গবন্তি', 'মুরগি', 'নেগি' এবং 'মেথি'। A brief description of Kasuti is provided by  'গবন্তি' হল ডবল রানিং সেলাই, উল্লম্ব, সমান্তরাল এবং কোণাকুণি দাগের জন্যে এটা ব্যবহার করা হয়; 'মুরগি' হল আঁকাবাঁকা সেলাই, 'নেগি' হল রানিং সেলাই এবং 'মেথি' হল পরস্পর আড়াআড়ি একটা সেলাই দেখতে ঠিক মেথি বীজের মতো।   বর্তমান পটভূমি   কাসুতির উন্নয়ন ঘটেছে তার ঐতিহ্যপূর্ণ সীমানার বাইরে, যেমনটা দেখা যায় মহীশূর সিল্ক শাড়ির ক্ষেত্রে।Mysore silk sarees using Kasuti work is mentioned by   কর্ণাটক রাজ্যের হুবলিতে কাসুতি সংস্কৃতিকে অনুপ্রাণিত করার এবং এক ছাদের তলায় গ্রামীণ মহিলাদের হস্তশিল্প প্রদর্শনের জন্যে কর্ণাটক সরকারের সমাজ কল্যাণ দফতর একটা কাসুতি কেন্দ্র গড়ে দিয়েছে।  যাইহোক, কাসুতি দুর্বল পৃষ্ঠপোষকতায় ভুগছে এবং অনেক মানুষ এই হস্তশিল্পকে স্বেচ্ছায় গুরুত্ব সহকারে নিচ্ছেনা; যার ফলে ধারওয়াদস্থিত যেএসএস কলেজ 'কর্ণাটক কাসুতি' নামে শিক্ষাক্রম বন্ধ করে দিয়েছে।   তথ্যসূত্র   বিষয়শ্রেণী:কর্ণাটকের সংস্কৃতি বিষয়শ্রেণী:ভারতের সূচিকর্ম বিষয়শ্রেণী:কর্ণাটকের ভৌগোলিক নির্দেশক
thumb|right|300px|বেরিং প্রণালির ঠিক মাঝখানে অবস্থিত ডায়োমেড দ্বীপপুঞ্জ; বামেরটি রাশিয়ার, ডানেরটি মার্কিন যুক্তরাষ্ট্রের আওতাধীন বেরিং প্রণালি (; ) এশিয়া ও উত্তর আমেরিকা মহাদেশ দুইটিকে পৃথককারী জলাশয়। প্রণালিটি উত্তর প্রশান্ত মহাসাগরের বেরিং সাগরকে উত্তর মহাসাগরের চুক্‌চি সাগরের সঙ্গে যুক্ত করেছে।  ১৬৪৮ সালে রুশ অভিযানকারী সেমিয়োন ইভানোভিচ দেজনিয়ভ (Semyon Ivanovich Dezhnyov) বেরিং প্রণালি আবিষ্কার করেন। পরবর্তীতে ১৭২৮ সালে ডেনীয় নাবিক ভিতুস বেরিং এবং তারও পরে ব্রিটিশ নাবিক ক্যাপ্টেন জেমস কুক ও ফ্রেডেরিক উইলিয়াম বিচি এখানে আসেন।  প্রণালিটির সবচেয়ে সরু অংশ রাশিয়ার দেজনিয়ভ অন্তরীপ (Dezhnyova Mys) এবং আলাস্কার প্রিন্স অফ ওয়েল্‌স অন্তরীপের মধ্যে অবস্থিত। এই দুই অন্তরীপের মধ্যবর্তী সর্বনিম্ন দূরত্ব ৮৫ কিলোমিটার। দুই অন্তরীপের মধ্যস্থলে ডায়োমিড দ্বীপপুঞ্জ অবস্থিত। প্রণালিটির গভীরতা ৩০-৫০ মিটার।   আবিষ্কারের ইতিহাস  ১৬৫৪ সালে রুশ বণিক ফেদত আলেক্সেইয়েভ সাইবেরিয়ার কোলিমা উপদ্বীপের পূর্বে পোগিচা নদীর সন্ধানে রওনা দেন। এই ভ্রমণে তার সহযোগী ছিলেন সেমিয়োন ইভানোভিচ দেজনিয়ভ। দেজনিয়ভই এই অভিযানে প্রথম ব্যক্তি হিসেবে উত্তর মহাসাগর থেকে প্রশান্ত মহাসাগরে নৌপথে প্রবেশ করেন। কিন্তু তার এই আবিষ্কারের কাহিনী রুশ কেন্দ্রীয় সরকারের কাছে তখন পৌঁছেনি। রুশ সম্রাট মহান পিটার তাই জানতেন না সাইবেরিয়া উত্তর আমেরিকার সাথে যুক্ত কি না। পিটার তার মৃত্যুর কিছুদিন আগে রুশ সামরিক বাহিনীর একজন কমাণ্ডার ডেনীয় বংশোদ্ভুত ভিতুস বেরিং-কে এটা খুঁজে দেখার আদেশ দেন। বেরিং নৌপথে বেরিয়ে পড়েন এবং ১৭২৮ সালে বেরিং প্রণালি পুনরাবিষ্কার করেন, কিন্তু ভারী কুয়াশার কারণে তিনি সেবার উত্তর আমেরিকার স্থলভাগ দেখতে পাননি।  এরপর ১৭৪১ সালের জুন মাসে বেরিং আবার সদলবলে অভিযানে বের হন এবং এবার তিনি আলাস্কার স্থলভাগ দেখতে পান। ১৬ই জুন, সাধু এলিয়াসের দিবসে, দূর থেকে দেখে তিনি আলাস্কার সেন্ট এলিয়াস পর্বতের নামকরণ করেন। ঐ অভিযানেই ফেরার পথে বেরিং জাহাজ ভেঙে একটি দ্বীপে (যার বর্তমান নাম বেরিং দ্বীপ) আটকা পড়েন এবং সেখানেই শীতকালে মারা যান। বেরিং-এর এই অভিযানের ফলে উত্তর-পশ্চিম আমেরিকা (বর্তমান আলাস্কা) রাশিয়ার দখলে আসে।   তথ্যসূত্র   বিষয়শ্রেণী:উত্তর মহাসাগর বিষয়শ্রেণী:আলাস্কার প্রণালি বিষয়শ্রেণী:রাশিয়ার প্রণালি বিষয়শ্রেণী:উত্তর আমেরিকার প্রণালি বিষয়শ্রেণী:এশিয়ার প্রণালি বিষয়শ্রেণী:উত্তর আমেরিকার ভূগোল বিষয়শ্রেণী:আন্তর্জাতিক প্রণালি বিষয়শ্রেণী:প্রশান্ত মহাসাগরের প্রণালি
বাদশাহ নামদার হুমায়ূন আহমেদ রচিত বাংলা ভাষার ইতিহাসভিত্তিক উপন্যাস। এটি ২০১১ সালে অন্যপ্রকাশ থেকে প্রকাশিত হয়। বইটিকে হুমায়ূন আহমেদের অন্যতম সেরা সৃষ্টি বলে গণ্য করা হয়।  পটভূমি হুমায়ূন আহমেদ বাদশাহ নামদার বইটি লেখার সময় গুলবদন বেগম রচিত হুমায়ুন-নামা এবং জওহর আফতাবচির তাজকিরাতুল ওয়াকিয়াত গ্রন্থ থেকে ইতিহাসের ঘটনাবলি নিয়েছেন। আফতাবচি সম্রাট হুমায়ুনকে পানি পান করাতেন।  তথ্যসূত্র  বিষয়শ্রেণী:বাংলা ভাষার উপন্যাস বিষয়শ্রেণী:হুমায়ূন আহমেদের উপন্যাস বিষয়শ্রেণী:অন্যপ্রকাশের বই
রহিমুল্লাহ চৌধুরী ছিলেন একজন বাঙালি শিল্পপতি ও রাজনীতিবিদ। তিনি পূর্ব পাকিস্তানের প্রতিনিধি হিসেবে পাকিস্তানের চতুর্থ জাতীয় পরিষদের সদস্য ছিলেন।  চৌধুরীর জন্ম ফেনীর দাগনভূঁইয়াতে চৌধুরীদের একটি বাঙালি মুসলিম পরিবারে, যেটি তখন বেঙ্গল প্রেসিডেন্সির নোয়াখালী জেলার অন্তর্গত ছিল।  চৌধুরী নোয়াখালী-১ আসন থেকে আওয়ামী লীগের প্রতিনিধিত্বকারী পাকিস্তানের চতুর্থ জাতীয় পরিষদের।   তথ্যসূত্র   বিষয়শ্রেণী:জন্মের বছর অনুপস্থিত বিষয়শ্রেণী:পাকিস্তান জাতীয় পরিষদ সদস্য ১৯৬৫-১৯৬৯
অম্বিকাচরণ গুহ (১৮৪৩ – ১৯০০), অম্বু বাবু  অথবা অম্বু গুহ নামেই বেশি পরিচিত, একজন ভারতীয় কুস্তিগির যিনি বাংলায় "আখড়া" সংস্কৃতির প্রসারে পথপ্রবর্তক।   প্রারম্ভিক জীবন  অম্বিকাচরণ এক কুস্তিগির পরিবারের সন্তান ছিলেন। তার পিতামহ শিবচরণ গুহ বাংলায় বিভিন্ন ধরনের ক্রীড়া বা খেলাধুলার পৃষ্ঠপোষকতা এবং জনপ্রিয়করণে অবদান রেখেছেন। অম্বিকাচরণ ১৮৪৩ সালে কলকাতার হোগলকুড়িয়ায় জন্মগ্রহণ করেন, যা বর্তমানে হাতিবাগানের কাছে মসজিদবাড়ি স্ট্রিট এলাকা। তার পিতার নাম অভয়চরণ গুহ।  অম্বিকাচরণ আট অথবা নয় বছর বয়সে গুরুতরভাবে আহত হন। ফলে চিকিৎসকের পরামর্শে তাকে নিজ বাড়িতেই পড়াশোনা চালিয়ে যেতে হয়। তিনি নিয়মিত শরীরচর্চা শুরু করেন এবং বাড়িতেই তিনি ঘোড়সওয়ারের দীক্ষা পান। তিনি মথুরার কালিচরণ চৌবের কাছে কুস্তির প্রশিক্ষণ নেন।   কর্মজীবন   ১৮৫৭ সালে মাত্র ১৬ বছর বয়সে অম্বিকা তার পিতামহের পরামর্শে বাংলার প্রথম আখড়া প্রতিষ্ঠা করেন। অম্বিকা তখন বিভিন্ন ধরনের কুস্তি এবং ভারোত্তোলন কৌশল শিখতে ভারতের বিভিন্ন অঞ্চলে ভ্রমণ করেন। তিনি সমকালীন ভারতীয় কুস্তিগিরদের সাথে কুস্তি লড়েন এবং অনেকের বিরুদ্ধেই জয়ী হন। তিনি তখন অম্বু বাবু অথবা রাজা বাবু নামে পরিচিতি লাভ করেন।  তার আখড়া তখন উদীয়মান ভারতীয় কুস্তির এক তীর্থক্ষেত্রে পরিণত হয়েছিল। অম্বিকাচরণ তখন বাংলার বিকাশমান কুস্তিগিরদের প্রশিক্ষক হিসেবে গুরুত্বপূর্ণ ভূমিকা পালন করেন। স্বামী বিবেকানন্দ তার তরুণ জীবনে, অম্বু বাবুর আখড়ায় কুস্তি শিখেছিলেন।  তার কয়েকজন বিখ্যাত ছাত্রের নাম নিচের তালিকায় দেওয়া হল।   ক্ষেত্রচরণ গুহ অথবা খেতু বাবু  যতীন্দ্রচরণ গুহ অথবা গোবর গুহ  স্বামী বিবেকানন্দ  স্বামী ব্রহ্মানন্দ  যতীন্দ্রনাথ মুখোপাধ্যায় অথবা বাঘা যতীন  ফণীন্দ্রকৃষ্ণ গুপ্ত  তুলসীদাস পাঠক  কানাইলাল পাঠক   কিংবদন্তি  তার পুত্র, ক্ষেত্রচরণ গুহ, (যিনি খেতু বাবু নামেই বেশি পরচিতি) তিনিও ছিলেন একজন প্রতিষ্ঠিত কুস্তিগির। খেতু বাবুর ভাগ্নে যতীন্দ্রচরণ গুহ, যিনি একজন স্বনামধন্য কুস্তিগির ছিলেন; তিনি ছিলেন প্রথম এশীয় কোন কুস্তিগির যিনি ১৯২১ সালে যুক্তরাষ্ট্রে ওয়ার্ল্ড লাইট হেভিওয়েট চ্যাম্পিয়ন হয়েছিলেন।  বাংলায় আখড়া সংস্কৃতির উল্লেখযোগ্য প্রসার ঘটায় বাঙালি হিন্দু ধনীরা এর সাথে সম্পৃক্ত হন। বাংলা বিভিন্ন জায়গায় ব্যাঙের ছাতার মত কয়েক শত আখড়া গড়ে উঠলো, এদের মধ্যে থেকেই পরবর্তীকালে জাতীয়তাবাদী বিপ্লবের উন্মেষ ঘটে।   তথ্যসূত্র   বিষয়শ্রেণী:ভারতীয় কুস্তিগির বিষয়শ্রেণী:বাঙালি হিন্দু বিষয়শ্রেণী:১৯০০-এ মৃত্যু বিষয়শ্রেণী:১৮৪৩-এ জন্ম বিষয়শ্রেণী:বাঙালি ব্যক্তি বিষয়শ্রেণী:১৯শ শতাব্দীর ভারতীয় পুরুষ ক্রীড়াবিদ
সিদ্ধেশ্বরী মঠ বাংলাদেশের মাগুরা জেলায় অবস্থিত একটি মঠ। দৃষ্টিনন্দন এই প্রত্নতাত্ত্বিক অবকাঠামোটি নবগঙ্গা নদীর তীরে প্রতিষ্ঠিত এবং পূর্বে একে 'কালিকাতলা শ্মশান' নামেও অবহিত করা হতো।   অবস্থান  বাংলাদেশের খুলনা বিভাগের মাগুরা জেলার মাগুরা সদর উপজেলার আঠারখাদা গ্রামে মঠটি অবস্থিত। এই স্থানটি মাগুরা শহর হতে দেড় মাইল (প্রায় ৩ কিলোমিটার) দূরে নবগঙ্গা নদীর তীরে অবস্থিত।   ইতিহাস    বর্ণনা    চিত্রশালা    আরও দেখুন    তথ্যসূত্র    বহিঃসংযোগ   সিদ্ধেশ্বরী মঠ - মাগুরা জেলার তথ্য বাতায়ন।  বিষয়শ্রেণী:বাংলাদেশের মঠ বিষয়শ্রেণী:মাগুরা জেলা বিষয়শ্রেণী:মাগুরা সদর উপজেলা
খোট্টা জনগোষ্ঠী হলো ভারতের পশ্চিমবঙ্গে বসবাসকারী একটি ক্ষুদ্র জনগোষ্ঠী। এরা সবাই মূলত মুসলিম এবং পশ্চিমবঙ্গে বাস করে।  ভৌগোলিক বিস্তৃতি খোট্টা মুসলিমেরা মূলত মালদহ জেলার কালিয়াচক ১ ও ২, হরিশ্চন্দ্রপুর, রতুয়া এবং মানিকচক ব্লকে এবং মুর্শিদাবাদ জেলার ফরাক্কা, সামশেরগঞ্জ, সুতি ১ ও ২ এবং রঘুনাথগঞ্জ ব্লকে বাস করে। এছাড়া পশ্চিমবঙ্গের বীরভূমের মুরারই, দুবরাজপুর, খয়রাশোল এবং রাজনগর ব্লকের কয়েকটি এলাকায় বাস করে। হুগলির খানাকুল এবং পূর্ব ও পশ্চিম মেদিনীপুর জেলার কিছু অংশে ও বাংলাদেশের চট্টগ্রাম জেলার আনোয়ারা উপজেলার কিছু এলাকায় এরা বিক্ষিপ্তভাবে বসবাস করে।   ইতিহাস  নবাব আলিবর্দীর শাসনামলে বিহার প্রদেশ থেকে আগত কিছু পাঠান মুসলিম পরিবারের দিকে খোট্টা মুসলিমরা তাদের উৎপত্তি সম্পর্কিত করে। তাদের মধ্যে প্রচলিত পদবিগুলি হলো প্রধানত খাঁ বা খান, পাঠান, মীর, মির্জা ইত্যাদি। এছাড়া শেখ, মল্লিক প্রভৃতি পদবীও বর্তমান।   সংস্কৃতি  খোট্টা মুুসলিম সম্প্রদায়ের লোকজন সাধারণত কোনো একটি পাড়া বা গ্রামে সংঘবদ্ধভাবে বসবাস করে। সেখানে কয়েকটি পরিবার মিলে গড়ে তোলে 'সমাজ' বা 'দশ'। সমাজের প্রধানকে বলা হয় 'সরদার'। এছাড়া সমাজে 'মড়াল' ও 'ছড়িদার' নামে দুটি পদ থাকে। এই সমাজ বা দশের লোকেরা জন্ম, বিবাহ ও মৃত্যুসংক্রান্ত যাবতীয় অনুষ্ঠানাদি সম্পন্ন করার দায়িত্বে থাকে। এছাড়া এই দশের লোকেরা পারিবারিক ও জমিজমাসংক্রান্ত বিবাদের বিচারকার্যও সম্পন্ন করে।  এদের লোক সংগীতের ধারা, বিবাহের রীতিনীতি ও সামাজিক আচার অনুষ্ঠানের ধরনে রয়েছে নিজস্বতা। এরা সাধারণত নিজ সম্প্রদায়ের মধ্যে বিবাহ বন্ধনে আবদ্ধ হয়। এদের মহিলারা বিয়ের সময় সমস্বরে খোট্টা ভাষায় 'গীদ' (গীত) নামক বিশেষ সুরেলা গাথা গায়। এছাড়া এদের রয়েছে বিশেষ ধরনের খাদ্যাভাস যেমন 'গুড়ভত্তা',  'কড়োকা গিল্লাভাত', 'চিনাকা গিল্লাভাত', 'পালো', 'ঠাকুয়া', 'অদার্সা', 'চিতুয়া' ইত্যাদি।   ভাষা  খোট্টা মুসলিমরা নিজেদের মধ্যে ও বাড়িতে খোট্টা ভাষায় কথা বলে। এই ভাষাটি হলো হিন্দি-উর্দু বা হিন্দুস্তানি ভাষার একটি বিবর্তিত আঞ্চলিক রূপ। খোট্টাভাষী মানুষদের পূর্বপুরুষগণ প্রজন্মের পর প্রজন্ম ধরে বাংলায় বসবাস করার ফলে এই ভাষাটি বাংলা ভাষার  দ্বারাও প্রভাবিত হয়েছে।  বর্তমানে ভাষাটি কেবলমাত্র একটি আন্তঃসম্প্রদায়গত কথোপকথনের মাধ্যম হিসেবে ব্যবহৃত হয়। এঁরা প্রায় সকলেই দ্বিভাষিক এবং আশপাশের বাঙালিদের সঙ্গে বাংলা ভাষায় কথা বলে। এছাড়া খোট্টা ভাষা অনেকটা হিন্দির মতো উচ্চারিত হয় বলে এঁরা হিন্দি ভাষাও অনায়াসে বলতে পারে। খোট্টা ভাষার কোনও লিখিত রূপ না থাকায় বাংলা ভাষাই হলো এদের লেখাপড়ার একমাত্র মাধ্যম।    বর্তমান পরিস্থিতি   খোট্টা মুসলিম জনগোষ্ঠীর মোট জনসংখ্যা পশ্চিমবঙ্গ রাজ্যে প্রায় ১০ লক্ষ। এদের ঐতিহ্যবাহী পেশা হলো চাষাবাদ। তবে বর্তমানে জীবিকা নির্বাহের জন্য তাদের ক্ষুদ্র কৃষক, ভূমি মজুর, দিনমজুর ও অভিবাসী মজুর হিসেবেও কাজ করতে হয়। এরা এখন ভারত সরকার কর্তৃক ওবিসি সংরক্ষণের আওতাভুক্ত।  পশ্চিমবঙ্গের মালদা জেলার দক্ষিণ ও পশ্চিমাংশ এবং মুর্শিদাবাদ ও বীরভূম জেলার উত্তরাংশের অনেক পাড়া ও গ্রামে এখনও হাজার হাজার খোট্টাভাষী পরিবার বসবাস করে।   বর্তমানে এরা বাংলা মাধ্যমে লেখাপড়া ও অন্যান্য কার্যক্রম সম্পন্ন করে এবং আশপাশের অন্যান্য বাঙালি মুসলিম জনগোষ্ঠীর সঙ্গে বিবাহ বন্ধনে আবদ্ধ হয়। ফলে এদের শিক্ষা-সংস্কৃতি ও সামাজিক রীতিনীতিতে বাঙালিয়ানার প্রভাব ষোলআনা। যার কারণে এদের পূর্বপুরুষদের অনুসৃত ভাষা-সংস্কৃতি ও রীতিনীতিগুলি অধুনা অনেকটা বিলুপ্তপ্রায়।   আরো দেখুন   • শেরশাবাদিয়া   তথ্যসূত্র   বিষয়শ্রেণী:পশ্চিমবঙ্গের ব্যক্তি বিষয়শ্রেণী:ভারতের মুসলিম সম্প্রদায়
মীনাক্ষী শেষাদ্রি (জন্ম: ১৬ই নভেম্বর ১৯৬৩) হলেন একজন ভারতীয় অভিনেত্রী, মডেল এবং নৃত্যশিল্পী, যিনি মূলত হিন্দি, তামিল এবং তেলুগু চলচ্চিত্রে অভিনয় করেছেন। তিনি ১৯৮১ সালে মাত্র ১৭ বছর বয়সে ইভ'স উইকলি মিস ইন্ডিয়া প্রতিযোগিতা জয়লাভ করেছিলেন।  শেষাদ্রি ১৯৮৩ সালে মুক্তিপ্রাপ্ত পেইন্টার বাবু নামক চলচ্চিত্রের মাধ্যমে আত্মপ্রকাশ করেছিলেন এবং ১৯৮৩ সালে হিরো নামক চলচ্চিত্রে অভিনয়ের মাধ্যমে ব্যাপক পরিচিতি লাভ করেছিলেন। তিনি ১৯৮০-এর দশক এবং ১৯৯০-এর দশকে হিন্দি চলচ্চিত্রের অন্যতম প্রধান অভিনেত্রী হয়ে ওঠেন। তাঁর বেশ কয়েকটি অভিনয়, সৌন্দর্য এবং নৃত্যের জন্য তিনি ব্যাপকভাবে পরিচিত ছিলেন। তিনি হোশিয়ার (১৯৮৫) বেবফাই (১৯৮৫) মেরি জঙ্গ (১৯৮৫) স্বাতী (১৯৮৬), ডাকায়েত (১৯৮৭), ইনাম দস হাজার (১৯৮৭), শাহেনশাহ (১৯৮৮) মহাদেব (১৯৮৯), আওয়ারগী (১৯৯০), জুরম (১৯৯০), ঘায়েল (১৯৯০), ঘর হো তো অ্যায়সা (১৯৯০), দামিনী (১৯৯৩) এবং ঘাতক (১৯৯৬)-এর মতো জনপ্রিয় চলচ্চিত্রে অভিনয় করেছিলেন। তিনি স্বাতী (১৯৮৬), দহলীজ (১৯৮৬), সত্যমেব জয়তে (১৯৮৭), আওয়ারগী (১৯৯০) এবং দামিনী (১৯৯৩)-এর মতো চলচ্চিত্রে তাঁর অভিনয়ের জন্য সমালোচকদের অনেক প্রশংসা কুড়িয়েছিলেন। তিনি নব্বইয়ের দশকে খাজুরাহো নৃত্য উৎসবেও নৃত্য পরিবেশন করেছিলেন।  তাঁর ঘাতক নামক চলচ্চিত্রটি মুক্তির পরে, তিনি চলচ্চিত্র জগত ছেড়ে দিয়েছিলেন মার্কিন যুক্তরাষ্ট্রে গিয়েছিলেন, যেখানে তিনি এখন চেরিশ ডান্স স্কুল পরিচালনা করছেন। মীনাক্ষী অ্যাকসেপ্ট হার উইংস নামক শিরোনামে তাঁর জীবন নিয়ে একটি তথ্যচিত্র তৈরি হয়েছিল।   প্রারম্ভিক জীবন  মীনাক্ষী শেষাদ্রি ১৯৬৩ সালের ১৬ই নভেম্বর তারিখে ভারতের ঝাড়খণ্ডের সিন্দ্রির একটি তামিল পরিবারে শশীকলা শেষাদ্রি নামে জন্মগ্রহণ করেছিলেন। তিনি চারটি ভারতীয় শাস্ত্রীয় নৃত্যের ধরন শিখেছেন; যেগুলো হচ্ছে, ভরতনাট্যম, কুচিপুড়ি, কত্থক এবং ওড়িশি নাচ। তিনি ভেম্পতি চিন্না সত্যম এবং জয়া রাম রাও এর থেকে প্রশিক্ষণ নিয়েছিলেন। তিনি মাত্র ১৭ বছর বয়সে ১৯৮১ সালে ইভ'স উইকলি মিস ইন্ডিয়া প্রতিযোগিতা জয়লাভ করেছিলেন এবং ১৯৮১ সালে জাপানের টোকিওতে অনুষ্ঠিত মিস ইন্টারন্যাশনালে ভারতের প্রতিনিধিত্ব করেছিলেন।   ব্যক্তিগত জীবন  ১৯৯৫ সালে বিনিয়োগ ব্যাংক কর্মকর্তা হরিশ মহীশূরের সাথে বিবাহ বন্ধনে আবদ্ধ হয়ে চলচ্চিত্র জগত থেকে অবসর নেন মীনাক্ষী শেষাদ্রি। নিউ ইয়র্কে তাঁদের একটি নাগরিক বিবাহ এবং একটি নিবন্ধিত বিবাহ হয়েছিল। এই দম্পতির দুটি সন্তান, একটি কন্যা ও একটি পুত্র রয়েছে। শেষাদ্রি টেক্সাসের প্লানোতে থাকেন; সেখানে তিনি ভরতনাট্যম, কত্থক এবং ওড়িশির শিক্ষা প্রদান করেন।   তথ্যসূত্র    বহিঃসংযোগ      বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:ভারতীয় বংশোদ্ভূত মার্কিন অভিনেত্রী বিষয়শ্রেণী:ফেমিনা মিস ইন্ডিয়া বিজয়ী বিষয়শ্রেণী:তেলুগু চলচ্চিত্র অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:হিন্দি চলচ্চিত্র অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৬৩-এ জন্ম বিষয়শ্রেণী:ঝাড়খণ্ডের নৃত্যশিল্পী বিষয়শ্রেণী:২০শ শতাব্দীর ভারতীয় নৃত্যশিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:ঝাড়খণ্ডের নারী মডেল বিষয়শ্রেণী:ধানবাদ জেলার ব্যক্তি বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:তামিল অভিনেত্রী বিষয়শ্রেণী:ঝাড়খণ্ডের অভিনেত্রী বিষয়শ্রেণী:মিস ইন্টারন্যাশনাল ১৯৮১-এর প্রতিনিধি
ডয়চার স্পোর্ট-ক্লাব আরমিনিয়া বিলেফেল্ড (, ; এছাড়াও ডিএসসি আরমিনিয়া বিলেফেল্ড , ডি আরমিনেন , ডি ব্লাউয়েন  অথবা শুধুমাত্র আরমিনিয়া নামে পরিচিত) হচ্ছে বিলেফেল্ড ভিত্তিক একটি জার্মান পেশাদার ফুটবল ক্লাব। এই ক্লাবটি বর্তমানে জার্মানির শীর্ষ স্তরের ফুটবল লীগ বুন্দেসলিগায় খেলে। এই ক্লাবটি ১৯০৫ সালের ৩রা মে তারিখে প্রতিষ্ঠিত হয়েছে। আরমিনিয়া বিলেফেল্ড তাদের সকল হোম ম্যাচ বিলেফেল্ডের বিলেফেল্ডার আল্মে খেলে থাকে; যার ধারণক্ষমতা হচ্ছে ২৭,৩০০। বর্তমানে এই ক্লাবের ম্যানেজারের দায়িত্ব পালন করছেন উভে নয়হাউস এবং সভাপতির দায়িত্ব পালন করছেন হান্স-ইয়ুর্গেন লাউফার। জার্মান আক্রমণভাগের খেলোয়াড় ফাবিয়ান ক্লস এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, আরমিনিয়া বিলেফেল্ড এপর্যন্ত ১৪টি শিরোপা জয়লাভ করেছে; যার মধ্যে ৪টি ২. বুন্দেসলিগা এবং ১টি ৩. লিগা শিরোপা রয়েছে।   অর্জন   লীগ   ২. বুন্দেসলিগা: (২য় স্তর)  চ্যাম্পিয়ন: ১৯৭৭–৭৮, ১৯৭৯–৮০, ১৯৯৮–৯৯, ২০১৯–২০  ৩. লিগা: (৩য় স্তর)  চ্যাম্পিয়ন: ২০১৪–১৫  রেগিওনাললিগা পশ্চিম/দক্ষিণ-পশ্চিম: (৩য় স্তর)  চ্যাম্পিয়ন: ১৯৯৪–৯৫  ওবারলিগা ওয়েস্টফালেন: (৩য় স্তর)  চ্যাম্পিয়ন: ১৯৮৯–৯০   কাপ   পশ্চিম জার্মান কাপ:  চ্যাম্পিয়ন: ১৯৬৬, ১৯৭৪  ওয়েস্টফালিয়ান কাপ:  চ্যাম্পিয়ন: ১৯০৮, ১৯৩২, ১৯৯১, ২০১২, ২০১৩   তথ্যসূত্র    বহিঃসংযোগ        বিষয়শ্রেণী:বুন্দেসলিগার ক্লাব বিষয়শ্রেণী:জার্মানির ফুটবল ক্লাব বিষয়শ্রেণী:১৯০৫-এ জার্মানিতে প্রতিষ্ঠিত বিষয়শ্রেণী:১৯০৫-এ প্রতিষ্ঠিত ফুটবল ক্লাব বিষয়শ্রেণী:২. বুন্দেসলিগার ক্লাব
বাটনাতলী বাংলাদেশের খাগড়াছড়ি জেলার অন্তর্গত মানিকছড়ি উপজেলার একটি ইউনিয়ন।   আয়তন    জনসংখ্যার উপাত্ত  ২০২২ সালের পরিসংখ্যান অনুযায়ী ইউনিয়নের জনসংখ্যা ১৫,১২৭জন। এর মধ্যে ১০,০১১জন মুসলিম, ৩,৭৪৬জন বৌদ্ধ, ১,৩৭০জন হিন্দু। https://bbs.portal.gov.bd/site/page/b432a7e5-8b4d-4dac-a76c-a9be4e85828c   অবস্থান ও সীমানা  মানিকছড়ি উপজেলার উত্তর-পশ্চিমাংশে বাটনাতলী ইউনিয়নের অবস্থান। এ ইউনিয়নের দক্ষিণে যোগ্যাছোলা ইউনিয়ন, পূর্বে মানিকছড়ি ইউনিয়ন, উত্তরে গুইমারা উপজেলার হাফছড়ি ইউনিয়ন ও রামগড় উপজেলার পাতাছড়া ইউনিয়ন এবং পশ্চিমে চট্টগ্রাম জেলার ফটিকছড়ি উপজেলার দাঁতমারা ইউনিয়ন ও নারায়ণহাট ইউনিয়ন অবস্থিত।   প্রশাসনিক কাঠামো  বাটনাতলী ইউনিয়ন মানিকছড়ি উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম মানিকছড়ি থানার আওতাধীন। এটি জাতীয় সংসদের ২৯৮নং নির্বাচনী এলাকা পার্বত্য খাগড়াছড়ি এর অংশ।   গ্রাম সমূহ  ক্রমিকগ্রামের নাম১বাটনাতলী২শিম্প্রুপাড়া৩উত্তর ডলু৪ডাইনছড়ি৫মরাডলু৬পান্নাবিল৭তুলাবিল৮ছদুরখীল৯ঢাকাইয়া শিবির   শিক্ষা ব্যবস্থা    শিক্ষা প্রতিষ্ঠান    যোগাযোগ ব্যবস্থা    খাল ও নদী  বাংলাদেশের বিখ্যাত হালদা নদীর উৎপত্তি হয়েছে এই ইউনিয়নের সালদা গ্রামের পাহাড়ের পাদদেশ থেকে।   হাট-বাজার    ছদুরখীল বাজার   ডাইনছড়ি বাজার   বাটনাতলী বাজার   দর্শনীয় স্থান  আমেরিকান গার্ডেন  সাহারা ফার্ম   জনপ্রতিনিধি  ২০২১ সালের ইউনিয়ন পরিষদ নির্বাচনে চেয়্যারম্যান পদে বাংলাদেশ আওয়ামী লীগ মনোনিত প্রার্থী মো. আব্দুর রহিম নির্বাচিত হন।   আরও দেখুন   মানিকছড়ি উপজেলা  মানিকছড়ি থানা  খাগড়াছড়ি জেলা   তথ্যসূত্র    বহিঃসংযোগ  ওয়েবসাইট  বিষয়শ্রেণী:মানিকছড়ি উপজেলার ইউনিয়ন
নাবিলা চৌধুরী বাংলাদেশের মাদারীপুর জেলার রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।   প্রাথমিক জীবন  নাবিলা চৌধুরী মাদারীপুরের শিবচরে জন্মগ্রহণ করেন।   রাজনৈতিক জীবন  নাবিলা চৌধুরী অষ্টম জাতীয় সংসদের মহিলা আসন ৩৬ থেকে বাংলাদেশ জাতীয় পার্টির মনোনীত সংসদ সদস্য ছিলেন। ১৫ ফেব্রুয়ারি ১৯৯৬ সালের ষষ্ঠ জাতীয় সংসদ নির্বাচনে তিনি স্বতন্ত্র প্রার্থী হিসেবে মাদারীপুর-১ আসন থেকে পরাজিত হয়ে ছিলেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:মাদারীপুর জেলার রাজনীতিবিদ বিষয়শ্রেণী:বাংলাদেশ জাতীয় পার্টির সাবেক রাজনীতিবিদ বিষয়শ্রেণী:বাংলাদেশ জাতীয়তাবাদী দলের রাজনীতিবিদ বিষয়শ্রেণী:জাতীয় সংসদের সংরক্ষিত মহিলা আসনের সদস্য বিষয়শ্রেণী:অষ্টম জাতীয় সংসদ সদস্য বিষয়শ্রেণী:বাংলাদেশ জাতীয় পার্টির রাজনীতিবিদ বিষয়শ্রেণী:জাতীয় সংসদের মহিলা সদস্য বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বাঙলাদেশ লেখক শিবির (বা বাংলাদেশ লেখক শিবির) বাংলাদেশের একটি সাহিত্য ও সংস্কৃতি বিষয়ক সংগঠন। দেশের প্রগতিশীল লেখকদের সংগঠিত করার উদ্দেশ্যে ১৯৭০ সালে সংগঠনটি প্রতিষ্ঠিত হয়। সংস্থাটি বিভিন্ন বই প্রকাশের পাশাপাশি প্রায়ই সাংস্কৃতিক অনুষ্ঠান ও আলোচনা সভার আয়োজন করে থাকে।   ইতিহাস  ১৯৭০ সালে সংগঠনটি লেখক সংগ্রাম পরিষদ নামে আত্মপ্রকাশ করে। এক্ষেত্রে আহমদ ছফা, সিরাজুল ইসলাম চৌধুরী, আহমদ শরীফ, হুমায়ুন কবির ও সরদার ফজলুল করিমের মতো প্রগতিশীল লেখকবৃন্দ গুরুত্বপূর্ণ অবদান রাখেন। পরবর্তীতে বাংলাদেশ স্বাধীন হলে সংগঠনটির নাম পরিবর্তন করে বাংলাদেশ লেখক শিবির রাখা হয়। তারপর, ১৯৭৬ সালে সংগঠনটির গঠনতন্ত্র প্রণয়ন করা হয়। এতে লেখক ছাড়াও সংস্কৃতির অন্যান্য অঙ্গনের কর্মীদের (যেমন: নাট্যশিল্পী, চিত্রশিল্পী, সঙ্গীতশিল্পী ইত্যাদি) সদস্য হওয়ার সুযোগ রাখা হয়। পরবর্তীকালে, বিভিন্ন সাংস্কৃতিক সংগঠনের সমন্বয়ে যে গণতান্ত্রিক সাংস্কৃতিক ফ্রন্ট গড়ে ওঠে, তাতেও লেখক শিবিরের ভূমিকা ছিল।   সাংগঠনিক কাঠামো  লেখক শিবিরের সাংগঠনিক প্রধান হল এর সভাপতি। আর, সাধারণ সম্পাদক দলটির দ্বিতীয় সর্বোচ্চ পদ।   সভাপতি  হাসিবুর রহমান বর্তমানে সংগঠনটির সভাপতি হিসেবে দায়িত্ব পালন করছেন। তার আগে এ পদে দায়িত্ব পালন করছেন যথাক্রমে-  আহমদ শরীফ (১৯৭০-৮০)  বদরুদ্দীন উমর (১৯৮১-৮৬)  হাসান আজিজুল হক (১৯৮৬-৯৩) ও  আব্দুল মতিন খান (১৯৯৩-৯৬)   সাধারণ সম্পাদক  লেখক শিবিরের বর্তমান সাধারণ সম্পাদক হলেন কাজী ইকবাল। ইতিপূর্বে এ পদে অধিষ্ঠিত ছিলেন:  হুমায়ুন কবির (১৯৭০-৭২)  শাহরিয়ার কবির (১৯৭৬-৮০)  আবরার আহমদ (১৯৮১-৮৪)  আনু মুহাম্মদ (১৯৮৪-৯৩) ও   মনিরুল ইসলাম (১৯৯৩-৯৯)   কার্যক্রম  লেখক শিবির মূলত সমাজতান্ত্রিক ভাবধারায় উজ্জীবিত একটি সংগঠন। তাই তারা কার্ল মার্কস, লেলিন প্রমুখ দার্শনিকদের জন্ম ও মৃত্যুবার্ষিকী, রুশ বিপ্লবের বর্ষপূর্তি সহ বিভিন্ন উপলক্ষে বিশেষ অনুষ্ঠানের আয়োজন করে। এছাড়া সংগঠনের প্রয়াত নেতৃবৃন্দের স্মরণেও বিভিন্ন অনুষ্ঠান আয়োজিত হয়ে থাকে। এর পাশাপাশি, কেন্দ্রীয় ও শাখা পর্যায়ে সাংগঠনিক কাউন্সিলের আয়োজন করা হয়। এছাড়া, বিভিন্ন জাতীয় ও আন্তর্জাতিক ইস্যুতে সংগঠনটি বিশেষ কর্মসূচি গ্রহণ করে।   প্রকাশনা  লেখক শিবিরের উদ্যোগে বেশ কিছু গ্রন্থ প্রকাশিত হয়েছে। এর মধ্যে উল্লেখযোগ্য হল: বাংলাদেশের উৎপাদন পদ্ধতি, বাংলাদেশের মধ্যবিত্ত, বাংলাদেশের অর্থনীতির সংকট, বাংলাদেশের শিক্ষা: অতীত, বর্তমান ও ভবিষ্যৎ এবং বাংলাদেশের সামাজিক অগ্রগতির সমস্যা।  এছাড়া, সংগঠনটি বিভিন্ন সময়ে বেশ কিছু পত্রিকাও প্রকাশ করেছে। যেমন: আশির দশকে তারা সাংস্কৃতিক আন্দোলন নামক একটি পত্রিকা প্রকাশ করত। আবার, ১৯৯২ সালে লেখক শিবির তৃণমূল নামক একটি ত্রৈমাসিক পত্রিকা বের করে, যার সম্পাদক ছিলেন আখতারুজ্জামান ইলিয়াস।   তথ্যসূত্র    বহিঃসংযোগ   বিষয়শ্রেণী:১৯৭০-এ পূর্ব পাকিস্তানে প্রতিষ্ঠিত বিষয়শ্রেণী:ঢাকা ভিত্তিক সংগঠন বিষয়শ্রেণী:সাংস্কৃতিক সংগঠন বিষয়শ্রেণী:বাংলাদেশ ভিত্তিক সাংস্কৃতিক সংগঠন বিষয়শ্রেণী:১৯৭২-এ বাংলাদেশে প্রতিষ্ঠিত